**Stredná odborná škola ekonomická, Stojan 1, 052 01 Spišská Nová Ves** zverejňuje informácie o voľných pracovných miestach na pracovné pozície:

**2 pozície pedagogický asistent – s nástupom od 1.9.2024 na 100% úväzok doba určitá**

Kategória a podkategória pedagogických zamestnancov: pedagogický asistent

**Kvalifikačné predpoklady:** podľa vyhlášky MŠ SR

č. 437/2009 Z. z. , ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov.

Vysokoškolské vzdelanie prvého stupňa   
- v študijnom programe v študijnom odbore predškolská a elementárna pedagogika,  
- v študijnom programe v študijnom odbore učiteľstvo akademických predmetov, učiteľstvo profesijných predmetov a učiteľstvo umelecko-výchovných a výchovných predmetov,  
- v študijnom programe v študijnom odbore pedagogika,  
- v študijnom programe špeciálna pedagogika učiteľský, vychovávateľský alebo neučiteľský smer,  
- v študijnom programe zameranom na vychovávateľstvo,  
- v neučiteľských študijných programoch a doplnenie pedagogickej spôsobilosti.  
Úplné stredné odborné vzdelanie   
- v odbore vzdelávania zameraného na učiteľstvo a vychovávateľstvo,   
- úplné stredné vzdelanie a doplnenie pedagogickej spôsobilosti,   
**Iné požiadavky súvisiace s obsadzovaným pracovným miestom:**

* bezúhonnosť
* zdravotná spôsobilosť
* ovládanie štátneho jazyka

**Požadované doklady:**

* písomná žiadosť o prijatie do zamestnania
* profesijný štruktúrovaný životopis vo formáte europass
* kópie dokladov o dosiahnutom vzdelaní
* súhlas dotknutej osoby so spracovaním osobných údajov podľa zákona č.18/2018 Z. z. o ochrane osobných údajov pre potreby výberového konania
* čestné vyhlásenie o bezúhonnosti podľa §15 zákona č. 138/2019 Z .z.

**Platové zaradenie a plat:**

**-** nástupný plat v zmysle zákona č. 138/2019 Z. z. o pedagogických zamestnancoch a odborných zamestnancoch, zákona č.  553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov vo výške minimálne 938,- € pri plnom úväzku v závislosti od platovej triedy a odpracovaných rokov

Žiadosť o prijatie do zamestnania spolu s požadovanými dokladmi môžete posielať poštou alebo e-mailom na adresu školy najneskôr **do 20. augusta 2024.**

Na pracovný pohovor budú pozvaní len vybraní uchádzači, ktorí spĺňajú kvalifikačné predpoklady a iné kritéria v súvislosti s obsadzovaným voľným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač  neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.

Kontaktná osoba: Ing. Andrea Iovdijová, riaditeľka školy

Telef. kontakt: 053/4421757, email: [oasnvsk@gmail.com](mailto:oasnvsk@gmail.com)

V Spišskej Novej Vsi, 05. augusta 2024